 Ilẹ ti Afọnja mu pẹlu Alaafin Abiọdun, ti ko si fẹ dalẹ, lo sokunfa aawọ to waye laarin rẹ ati Alaafin Aolẹ nitori pe Afọnja kọ jalẹ lati lọ fi ogun ja ilu Iwere Ile, tii se ilu iya Alaafin Abiọdun, ko si sẹni to ye lori idi ti Alaafin Aolẹ fi fẹ ko ogun ja ilu iya baba rẹ Imulẹ ati Epe si ti wa nilẹ tẹlẹ ti Alaafin Abiọdun ṣẹ pe Aarẹ Ọna Kakanfo to ba ko ogun ja ilu Iwere Ile yoo ku iku radarada , rederede ni, idi si ree ti Afọnja se fi aake kọri lati mu asẹ Alaafin Aolẹ ṣẹ Amọ Aolẹ fi ẹjẹ dudu sinu, to si n tu itọ funfun jade lori isẹlẹ naa, lo ba ran Afọnja ni isẹ miran lọdun 1795, pe ko lọ ko ogun ja ilu Apomu, to wa labẹ ilu Ile Ifẹ lasiko naa, tii se orirun iran Yoruba Afọnja se isẹ ti Aolẹ ran lootọ, amọ ni kete to pada de lo gba aafin Ọyọ lọ, to si ni ki Alaafin Aolẹ funra ara rẹ fi ori apere silẹ, eyi si lo mu ki Aolẹ gbe nkan jẹ, to si gbẹmi ara rẹ Lootọ lawọn Alaafin kan jẹ lẹyin Aolẹ, amọ ko pẹ ti gbogbo wọn fi waja, titi di ọdun 1802 ti Alaafin Majotu jọba, lati akoko yii si ni Afọnja ti n tiraka lati fi agbara kun agbara rẹ eyi to papa bu lọwọ Afọnja gba ilu Ilọrin labẹ akoso ilu Ọyọ, to si kede pe ilu naa ti di ilu olominira. 